Document ID: /roh_data/filtered/swiss_laws_in_ROHinterleaved.jsonl.gz/27128

This text was translated from FR into Rumantsch Grischun.

Les usagers peuvent exiger que, dans la régularisation du niveau et du débit du cours d’eau, ainsi que dans l’exercice des droits d’utilisation, il soit tenu compte, autant que possible, des intérêts de chacun d’eux. Les détails de l’utilisation des cours d’eau, spécialement la retenue des eaux et l’enlèvement des objets charriés, sont réglés par les cantons dans les limites des droits acquis; toutefois, si les installations intéressées empruntent le territoire de plusieurs cantons ou si les cours d’eau touchent à la frontière nationale, les prescriptions sont édictées par le département. Si l’autorité n’arrive pas à concilier les intérêts des usagers sans toucher à des droits acquis, elle peut, sur demande, en restreindre l’exercice moyennant une indemnité à payer par les usagers qui sont avantagés de ce chef. La décision de l’autorité cantonale fixant l’indemnité peut être attaquée en dernière instance devant une autorité judiciaire, selon le droit cantonal.Nouvelle teneur selon le ch. I de la LF du 13 déc. 1996, en vigueur depuis le 1 mai 1997 (RO 1997 991; FF 1995 IV 964).Nouvelle teneur de la phrase selon le ch. I de la LF du 13 déc. 1996, en vigueur depuis le 1 mai 1997 (RO 1997 991; FF 1995 IV 964).

Ils titulars dal dretg d’utilisaziun pon pretender ch’i vegnia, sche pussaivel, prendì resguard da tut las parts participadas en connex cun la regulaziun dal livel da l’aua e da la deflussiun da l’aua sco er cun l’execuziun dals dretgs d’utilisaziun. Ils detagls da l’utilisaziun, en spezial er da l’accumulaziun da las auas e da la prelevaziun d’objects che vegnan manads cun sai da las auas, vegnan reglads dals chantuns cun mantegnair ils dretgs d’utilisaziun existents; ils detagls vegnan reglads dal departament, sch’ils stabiliments èn situads en differents chantuns u en auas da cunfin. Sch’i n’è betg pussaivel da sa cunvegnir ad ina cumpensaziun cunvegnenta tranter ils titulars dals dretgs d’utilisaziun senza restrenscher ils dretgs d’utilisaziun existents, po l’autoritad cumpetenta restrenscher, sin dumonda, ils dretgs d’utilisaziun da singuls titulars cun agid d’ina indemnisaziun che sto vegnir pajada dals avantagiads. L’indemnisaziun fixada da l’autoritad chantunala po vegnir contestada tenor il dretg chantunal davant in’autoritad giudiziala en ultima instanza.Versiun tenor la cifra I da la LF dals 13 da dec. 1996, en vigur dapi il 1. da matg 1997 (AS 1997 991; BBl 1995 IV 991).Versiun da la frasa tenor la cifra I da la LF dals 13 da dec. 1996, en vigur dapi il 1. da matg 1997 (AS 1997 991; BBl 1995 IV 991).